CELEX: 32005D0715
Language: lv
Date: 2005-10-10 00:00:00
Title: 2005/715/EK: Komisijas Lēmums (2005. gada 10. oktobris), ar ko 2005. finanšu gadam nosaka galīgo finansiālo asignējumu sadalījumu dalībvalstīm par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999 (izziņots ar dokumenta numuru K(2005) 3737)

15.10.2005   
            
            
               LV
            
            
               Eiropas Savienības Oficiālais Vēstnesis
            
            
               L 271/42
            
         
      KOMISIJAS LĒMUMS
   
   (2005. gada 10. oktobris),
   ar ko 2005. finanšu gadam nosaka galīgo finansiālo asignējumu sadalījumu dalībvalstīm par noteikta lieluma platību hektāros, ņemot vērā vīna dārzu pārstrukturēšanu un pārveidi saskaņā ar Padomes Regulu (EK) Nr. 1493/1999
   (izziņots ar dokumenta numuru K(2005) 3737)
   (Autentisks ir vienīgi teksts spāņu, čehu, vācu, grieķu, angļu, franču, itāliešu, ungāru, portugāļu, slovāku un slovēņu valodā)
   (2005/715/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1), un jo īpaši tās 14. panta 2. punktu,
   tā kā:
   
               (1)
            
            
               Noteikumi attiecībā uz vīna dārzu pārstrukturēšanu un pārveidi ir noteikti ar Regulu (EK) Nr. 1493/1999 un ar Komisijas 2000. gada 31. maija Regulu (EK) Nr. 1227/2000, ar ko nosaka sīki izstrādātus piemērošanas noteikumus Padomes Regulai (EK) Nr. 1493/1999 par vīna tirgus kopīgo organizāciju attiecībā uz ražošanas potenciālu (2).
            
         
               (2)
            
            
               Regulā (EK) Nr. 1227/2000 paredzētas normas par pārstrukturēšanas un pārveides shēmas finanšu plānošanu un līdzdalību šīs shēmas finansēšanā, nosaka, ka atsauces uz attiecīgo finanšu gadu attiecas uz maksājumiem, ko dalībvalstis faktiski veikušas laikā no kārtējā gada 16. oktobra līdz nākamā gada 15. oktobrim.
            
         
               (3)
            
            
               Saskaņā ar Regulas (EK) Nr. 1493/1999 14. panta 1. punktu Komisija ik gadus piešķir dalībvalstīm pirmo asignējumu daļu vīna dārzu pārstrukturēšanai un pārveidei, pamatojoties uz objektīviem kritērijiem, ņemot vērā īpašus apstākļus un vajadzības, kā arī pūles, kas vajadzīgas, ievērojot shēmas mērķi.
            
         
               (4)
            
            
               Sākotnējos līdzekļu asignējumus 2004./2005. gada ražai Komisija ir noteikusi ar Lēmumu 2004/687/EK (3).
            
         
               (5)
            
            
               Saskaņā ar Regulas (EK) Nr. 1227/2000 17. panta 1. un 3. punktu dalībvalstu faktiskie izdevumi un apstiprinātie izdevumi nedrīkst pārsniegt dalībvalstij piešķirto finansējumu, kas noteikts Lēmumā 2004/687/EK. Šis ierobežojums 2005. finanšu gadā nav jāpiemēro nevienai dalībvalstij.
            
         
               (6)
            
            
               Atbilstīgi minētās regulas 17. panta 4. punktam, ja dalībvalsts faktiskie izdevumi par hektāru pārsniedz Lēmumā 2004/687/EK paredzētos izdevumus, piemēro sodu. Šogad EUR 289 lielu soda naudu piemēro attiecībā uz Luksemburgu.
            
         
               (7)
            
            
               Saskaņā ar Regulas (EK) Nr. 1227/2000 16. panta 1. punkta c) apakšpunktu dalībvalstis var iesniegt turpmāku pieteikumu kārtējā finanšu gada ietvaros. Tas attiecas uz Vāciju, Spāniju, Franciju, Itāliju, Austriju un Portugāli.
            
         
               (8)
            
            
               Saskaņā ar Regulas (EK) Nr. 1227/2000 17. panta 9. punktu dalībvalstis, kas pārstrukturēšanas un pārveides shēmu pirmoreiz piemēro 2005. gadā, var iesniegt pieteikumu papildu finansējumam, kura apjoms nedrīkst pārsniegt 90 % no tā asignējuma, kas piešķirts saskaņā ar Lēmuma 2004/687/EK. Šo noteikumu piemēro attiecībā uz Čehiju, Ungāriju, Maltu un Slovākiju.
            
         
               (9)
            
            
               Saskaņā ar Regulas (EK) Nr. 1227/2000 17. panta 3. punktu pieteikumus, kurus iesniedz saskaņā ar minētās regulas 16. panta 1. punkta c) apakšpunktu, pieņem no tām dalībvalstīm, kas pārsniegušas sākotnējo finansējumu, proporcionāli to pieteikumiem, izmantojot pieejamās apropriācijas un – attiecībā uz visām dalībvalstīm – pēc tam, kad no dalībvalstīm piešķirtās kopējās summas atskaitīta tā summa, kura deklarēta saskaņā ar minētās regulas 16. panta 1. punkta a) un b) apakšpunktu un, ja vajadzīgs, koriģēta saskaņā ar 17. panta 1. un 3. punktu, un tā summa, kura deklarēta un pieņemta saskaņā ar minētās regulas 17. panta 9. punktu. Šo noteikumu 2005. gadā piemēro attiecībā uz Vāciju, Spāniju, Franciju, Itāliju, Austriju un Portugāli,
            
         IR PIEŅĒMUSI ŠO LĒMUMU.
   1. pants
   Galīgais asignējuma piešķīrums dalībvalstīm 2004./2005. vīnkopības gadam attiecībā uz noteikta lieluma platību hektāros vīna dārzu pārstrukturēšanai un pārveidei saskaņā ar Regulu (EK) Nr. 1493/1999, 2005. finansiālam gadam ir uzrādīts šā lēmuma pielikumā.
   2. pants
   Šis lēmums adresēts Čehijas Republikai, Vācijas Federatīvajai Republikai, Grieķijas Republikai, Spānijas Karalistei, Francijas Republikai, Itālijas Republikai, Kipras Republikai, Luksemburgas Lielhercogistei, Ungārijas Republikai, Maltas Republikai, Austrijas Republikai, Portugāles Republikai, Slovēnijas Republikai un Slovākijas Republikai.
   
      Briselē, 2005. gada 10. oktobrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 179, 14.7.1999., 1. lpp. Regulā jaunākie grozījumi izdarīti ar 2003. gada Pievienošanās aktu.
   
      (2)  OV L 143, 16.6.2000., 1. lpp. Regulā jaunākie grozījumi izdarīti ar Regulu (EK) Nr. 1216/2005 (OV L 199, 29.7.2005., 32. lpp.).
   
      (3)  OV L 313, 12.10.2004., 23. lpp.
   
   
      PIELIKUMS
      Galīgais asignējumu sadalījums 2004./2005. ražas gadam (2005. finanšu gadam)
      
                  Dalībvalsts
               
               
                  Platība hektāros
               
               
                  Asignējums
                  (EUR)
               
            
                  Čehija
               
               
                  84
               
               
                  772 352
               
            
                  Vācija
               
               
                  1 975
               
               
                  12 695 680
               
            
                  Grieķija
               
               
                  988
               
               
                  7 047 724
               
            
                  Spānija
               
               
                  19 888
               
               
                  149 316 032
               
            
                  Francija
               
               
                  13 691
               
               
                  108 227 509
               
            
                  Itālija
               
               
                  14 633
               
               
                  103 757 903
               
            
                  Kipra
               
               
                  193
               
               
                  2 340 941
               
            
                  Luksemburga
               
               
                  10
               
               
                  83 200
               
            
                  Ungārija
               
               
                  1 132
               
               
                  9 054 545
               
            
                  Malta
               
               
                  15
               
               
                  154 474
               
            
                  Austrija
               
               
                  1 275
               
               
                  7 248 066
               
            
                  Portugāle
               
               
                  7 153
               
               
                  45 588 331
               
            
                  Slovēnija
               
               
                  172
               
               
                  2 913 565
               
            
                  Slovākija
               
               
                  221
               
               
                  799 448
               
            
                  Kopā
               
               
                  61 429
               
               
                  449 999 711